UPRAVNI ODBOR ZAJEDNICE SPORTSKIH UDRUGA GRADA SINJA, Ulica alajčauša Frane Bareze Šore 1, OIB 03489426158, na temelju članka 34. stavka 5 i članka 75. stavka 4. Zakona o sportu (“Narodne novine” broj 141/22), Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, pročišćen tekst („Narodne novine“ br. 26/15 i 37/21), te temeljem članka 33. Zakona o udrugama („ Narodne novine“ 74/14, 70/17, 98/19, 151/22) i članka 9. i 40. Statuta Zajednice sportskih udruga grada Sinja, od 28.06.2023.g. na 9. sjednici usvojio održanoj dana 08.10.2025. donio je

**J A V N I P O Z I V**

 **ZA PRIKUPLJANJE PRIJEDLOGA/PROGRAMA ZA IZRADU PROGRAMA JAVNIH POTREBA U ŠPORTU GRADA SINJA ZA 2026. GODINU**

**I.**

Predmet javnog poziva je prikupljanje prijedloga programa za izradu Programa javnih potreba u sportu Grada Sinja u 2026. godini (dalje kratko: Program javnih potreba).

Zajednica sportskih udruga grada Sinja objedinjuje i predlaže, a Grad Sinj u propisanoj proceduri donosi Program javnih potreba, zajedno s godišnjim proračunom.

Podnošenje i prikupljanje prijava za Javni poziv programa javnih potreba u sportu Grada Sinja u 2026.g. provodi se na propisanim obrascima.

Prijedlozi projekata dostavljaju se putem pošte ili dostavom u prostorije zajednice , a javni poziv zajedno s obrascima biti će dostupni na mrežnim stranicama Zajednice - [www.sportsinj.hr](http://www.sportsinj.hr)

Javni poziv je otvoren od 10.10.2025. godine do 10.11.2025. godine. Nakon navedenog roka prijava se neće moći predati niti zaprimiti.

**II.**

Prijedlozi programa za izradu Programa javnih potreba iz točke I. Poziva odnose se na sljedeće

aktivnosti:

1. TRENINZI I NATJECANJA SPORTAŠ

1. Program treninga i natjecanja sportaša mlađih dobnih kategorija,

2. Program treninga i natjecanja sportaša seniorskih dobnih kategorija,

3. Sufinanciranje stručnog rada

4. Sufinanciranje prijevoza na natjecanja

5. Kategorizirani sportaši

 B) INVESTICIJSKA ULAGANJA

1. Investiranje klubova u neophodnu opremu za obavljanje sportske djelatnosti,

 C) SPORTSKE AKTIVNOSTI REKREATIVACA

1. Provedba sportskih aktivnosti rekreativaca

 D) ORGANIZACIJA TRADICIONALNIH I PRIGODNIH PRIREDBI I ORGNIZACIJA I SUDJELOVANJE NA ZNAČAJNIM MEĐUNARODNIM NATJECANJIMA

1. Organizacija sportskih priredbi značajnih za promidžbu grada Sinja na državnoj ili

međunarodnoj razini i sudjelovanje na značajnim međunarodnim natjecanjima

 E) SPORTSKE AKTIVNOSTI OSOBA S INVALIDITETOM I OSOBA OŠTEĆENA SLUHA

 1. Sufinanciranje rada osoba s invaliditetom i osoba oštećena sluha

 2. Sudjelovanje na natjecanjima i manifestacijama

 F) ZDRAVSTVENA ZAŠTITA

1. Sufinanciranje troškova liječničkih pregleda sportaša

 G) REDOVNA DJELATNOST ZAJEDNICE

1. Plaće zaposlenika

2. Poticanje i promicanje sporta

3. Pomoć djeci slabijeg imovinskog stanja

 **III.**

Pravo podnošenja prijave programa imaju sportski klubovi, odnosno sve pravne osobe koje temeljem Zakona o sportu (“Narodne novine” broj, 141/22.) mogu obavljati sportsku djelatnost uz uvjet da imaju sjedište na području grada Sinja i da je punopravan ili privremen član Zajednice športskih udruga grada Sinja. Pravo podnošenje prijave imaju i druge udruge sa područja Grada Sinja ali samo u naznačenim programima, te fizičke osobe, te isti moraju ispunjavati slijedeće uvjete:

* da su prijavitelji upisani u Registar udruga
* Da je upisan u Registar neprofitnih organizacija
* Da je upisan u Evidenciju pravnih osoba u sportu
* Da su prijavitelji svojim statutom ili osnivačkim aktom, ovisno o pravnoj osobnosti prijavitelja, ovlašteni za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom Republike Hrvatske i zakonskim propisima.
* Da program, projekt ili manifestacija koju prijavitelji dostave na javni poziv Grada Sinja, bude ocijenjen kao značajan za razvoj civilnog društva i ispunjenje javnih potreba Grada Sinja sukladno razvojnim, planskim i strateškim dokumentima, odnosno uvjetima pojedinog javnog poziva.
* Da su prijavitelji uredno ispunili sve obveze iz prethodno sklopljenih ugovora o sufinanciranju iz proračuna Grada Sinja.
* Da se protiv korisnika odnosno osobe ovlaštene za zastupanje i voditelja programa, projekta ili manifestacije ne vodi kazneni postupak i nije pravomoćno osuđen za prekršaje ili kaznene djela za kaznena djela propisana člankom 111. Zakonom o sportu (NN 141/22), za prekršaje i kaznena djela propisana člankom 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, pročišćen tekst (NN 26/15 i 37/21), te da osoba ovlaštena za zastupanje nije pravomoćno osuđena za kaznena djela propisana člankom 19. stavak 2. i 3. Zakona o udrugama (NN 74/14, 70/17, 98/19, 151/22),
* da imaju zadovoljavajuće organizacijske kapacitete i ljudske resurse za provedbu programa/projekta.
* Da je razvrstana od strane Državnog zavoda za statistiku o razvrstavanju poslovnog subjekta (sportske zajednice/udruge) prema Nacionalnoj klasifikaciji djelatnosti,
* Da je član gradskog, županijskog i nacionalnog sportskog saveza odnosno odgovarajuće udruge udružene u Hrvatski olimpijski odbor ukoliko isti postoje.
	+ Da prijavitelji imaju utvrđen način javnog objavljivanja programskog i financijskog

izvješća o radu za proteklu godinu (mrežne stranice udruge ili drugi prikladan način)

* + Da prijavitelji imaju definirane alternativne izvore financiranja (sustav prikupljanja

članarina, donacije, sponzorstva, gospodarske djelatnosti i dr.)

* + Da prijavitelji uredno predaju sva izvješća Zajednici športskih udruga grada Sinja, Gradu Sinju te drugim institucijama i tijelima.
	+ Da u godini za koju podnosi prijavu nije korisnik javnih sredstava za istu svrhu.

**IV.**

PRIJAVA

Ponude Programa podnose se u pisanoj formi i predaju se u zapečaćenoj omotnici na kojoj treba stajati puni naziv/ime i adresa ponuditelja, na adresu:
**«ZAJEDNICA ŠPORTSKIH UDRUGA GRADA SINJA», Ulica alajčauša Frane Bareze Šore 1, 21230 Sinj**
s napomenom
**"PONUDA ZA PROVEDBU PROGRAMA JAVNIH POTREBA U SPORTU GRADA SINJA U 2026. GODINI“** Za dodatne informacije obratiti se na mobitel 098/597-465 ili na mail sportska.zajednica-sinj@hotmail.com

**V.**

Sve nepotpune prijave kao i prijave koje nisu dostavljene na propisan način odnosno prijave

podnesene protivno uvjetima iz ovog Javnog poziva neće biti razmatrane.

Prijavitelji čiji projekti i programi nisu ušli u sustav sufinanciranja biti će obaviješteni putem

elektronske pošte te imaju mogućnost izjave prigovora u roku od 8 dana od zaprimanja obavijesti.

**VI.**

OBJAVA REZULTATA JAVNOG POZIVA

Svi prijavitelji čiji programi budu prihvaćeni i uvršteni u Program javnih potreba u 2026. godini, biti će objavljeni na mrežnim stranicama Zajednice sportskih udruga Grada Sinja - [www.sportsinj.hr](http://www.sportsinj.hr)

**VII.**

Podnositelji ponuda/prijava koje su nepotpune, ne ispunjavaju uvjete i nisu podnesene na propisani način bit će obaviješteni o neodobravanju financijske potpore zbog formalnih razloga.

 ZAJEDNICA SPORTSKIH UDRUGA GRADA SINJA

 Josip Malbaša, predsjednik